Moreno: "Sector públic i privat hem demostrat que l'èxit és major quan remem en la mateixa direcció"
29 de gener 2025

![](/media/luni0zbj/25-aniversario-asecam_c.jpg?width=850&height=566.9332079021638)

Hui ha sigut l'acte del **XXV aniversari d’ASECAM**, on s'ha fet una entrega de reconeixements a diferents empreses de la comarca. L'acte ha comptat amb la presència de l'alcalde de Sagunt, Darío Moreno; la vicepresidenta de la Generalitat, Susana Camarero; el president de la Confederació Empresarial de la Comunitat Valenciana (CEV), Salvador Navarro; i l'alcalde de Canet d'en Berenguer, Pere Antoni; entre altres autoritats i representants del sector empresarial. A més, s'ha retut homenatge a l'empresari José Luis Marín, mort a conseqüència de la DANA.

Moreno ha agraït a ASECAM els seus 25 anys de treball "per una comarca més pròspera". "ASECAM ha sigut, des del seu naixement, **la veu de les empreses de la comarca**, abanderant iniciatives que han impulsat la competitivitat i la sostenibilitat del nostre teixit industrial i empresarial, però sempre amb eixa mirada d'interés públic, de voler anar més enllà", ha expressat.

![](/media/ebhno1qo/25-aniversario-asecam_c2.jpg?width=400&height=267&mode=max) ![](/media/qzforwd0/25-aniversario-asecam_c3.jpg?width=401&height=267&mode=max)

Igualment, el primer edil ha remarcat la importància de la col·laboració publicoprivada. "**Junts, sector públic i privat**, hem demostrat que som capaços de convertir adversitats en oportunitats, i que l'èxit és major quan remem en la mateixa direcció", ha afirmat.

*   [](http://www.facebook.com/sharer.php?u=https://aytosagunto.es/va/actualitat/moreno-sector-public-i-privat-hem-demostrat-que-l-exit-es-major-quan-remem-en-la-mateixa-direccio/ "Facebook")
*   [](http://twitter.com/share?url=https://aytosagunto.es/va/actualitat/moreno-sector-public-i-privat-hem-demostrat-que-l-exit-es-major-quan-remem-en-la-mateixa-direccio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/moreno-sector-public-i-privat-hem-demostrat-que-l-exit-es-major-quan-remem-en-la-mateixa-direccio/ "Linked In")
*   [](mailto:?body=https://aytosagunto.es/va/actualitat/moreno-sector-public-i-privat-hem-demostrat-que-l-exit-es-major-quan-remem-en-la-mateixa-direccio/)